2022.10.21.
HU
Az Európai Unió Hivatalos Lapja
L 273/1
II (Nem jogalkotási aktusok)
NEMZETKÖZI MEGÁLLAPODÁSOK A TANÁCS (EU) 2022/1987 HATÁROZATA (2022. október 13.) az egyrészről az Európai Unió és tagállamai, és másrészről Malajzia kormánya közötti partnerségi és együttműködési keretmegállapodásnak az Unió nevében történő aláírásáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 209. cikkére, összefüggésben 218. cikkének (5) bekezdésével, tekintettel az Európai Bizottság javaslatára, mivel: (1)
A Tanács 2004 november 25-én felhatalmazta a Bizottságot, hogy tárgyalásokat kezdjen Malajziával az egyrészről az Európai Unió és tagállamai, és másrészről Malajzia kormánya közötti partnerségi és együttműködési keretmegálla­ podásról (a továbbiakban: a megállapodás).
(2)
A megállapodásról folytatott tárgyalások a megállapodás 2016. április 6-án Putrajayában (Malajzia) történt parafálásával sikeresen lezárultak.
(3)
A tárgyaló felek megerősítették közös értelmezésüket, amely szerint Malajzia kormánya Malajzia szövetségi alkotmányával összhangban aláírásával Malajzia egészét szándékozik kötelezni a megállapodással kapcsolatban.
(4)
A megállapodás célja, hogy megerősített partnerséget hozzon létre az Unió és Malajzia között, valamint hogy elmélyítse és fokozza az együttműködést a közös érdekű kérdésekben, ideértve az emberi jogokat, a tömegpusztító fegyverek elterjedése elleni küzdelmet, a terrorizmus elleni küzdelmet, a korrupció és a szervezett bűnözés elleni küzdelmet, a kereskedelmet, a migrációt, a környezetvédelmet, az energiaügyet, az éghajlatváltozást, a közlekedést, a tudományt és technológiát, a foglalkoztatást és a szociális kérdéseket, az oktatást és a mezőgazdaságot.
(5)
A megállapodást ezért az Unió nevében alá kell írni, figyelemmel annak egy későbbi időpontban történő megkötésére,
ELFOGADTA EZT A HATÁROZATOT:
1. cikk A Tanács felhatalmazást ad az egyrészről az Európai Unió és tagállamai, és másrészről Malajzia kormánya közötti partnerségi és együttműködési keretmegállapodásnak (a továbbiakban: a megállapodás) az Unió nevében történő aláírására, figyelemmel a megállapodás megkötésére (1).
(1) A megállapodás szövegét a megkötéséről szóló határozattal együtt hirdetik ki.